Prehrambeno-tehnološka škola, Gjure Prejca 2

Zagreb, 27.09.2018

**ZAPISNIK SA SASTANKA VIJEĆA RODITELJA**

Dnevni red:

1. Verificiranje mandata članova Vijeća roditelja

2. Izvješće ravnatelja o realizaciji godišnjeg plana i programa za škol. god. 2017./2018.

3. Prijedlog školskog kurikuluma za škol. god. 2018./2019.

4. Prijedlog godišnjeg plana i programa za škol. god. 2018./2019.

5. Izbor i imenovanje člana u Školski odbor

6. Pitanja i prijedlozi

Sastanak koji je započeo u 18:00 sati, otvorili su ravnatelj gosp. Josip Šestak i gđa. pedagoginja Dubravka Lacković uvodnim riječima, te je jednoglasno usvojen Dnevni red.

Na sjednici je bilo prisutno 17 od 22 roditelja-predstavnika razreda.

**1**.Ravnatelj zahvaljuje predsjedniku Alenu Sente koji je obnašao funkciju predsjednika Vijeća roditelja. Učenici čiji su roditelji bili u Vijeću učenika su maturirali, pa stoga moramo izabrati nove članove. Novi članovi Vijeća roditelja su iz prvih razrednih odjela. Dizanjem ruku verificiramo nove članove.

**2**. Ravnatelj podnosi Izvješće o realizaciji Godišnjeg plana i programa rada za škol. 2017./2018. god. Napominje da sve što je planirano, to je i realizirano i daje statističke podatke o uspjehu učenika i upisu na fakultete. Izvješće je jednoglasno je usvojeno.

**3**. Kurikulum za škol. god. 2018./19., napisan je od strane nastavnika u kojem su dodani planovi i prijedlozi uz redovni nastavni program. Svrha mu je poboljšati i osuvremeniti rad izvanškolskim i izvannastavnim sadržajima.

Također, uvodi se i dopunska nastava pojedinih predmeta za sve razrede/učenike škole na kojem će učenici imati priliku dodatno obogatiti i proširiti svoje znanje kroz individualiziraniji pristup koji prelazi okvire školskog programa te će se održavati u sklopu redovitog školskog tjedna. Dodatna nastava nije obavezna no učenicima i roditeljima svakako se predlaže kao potrebita i korisna za napredak u kvaliteti znanja te u konačnici i za sam završni uspjeh učenika. Školski kurikulum je jednoglasno usvojen.

**4**. Prijedlog Godišnjeg plana i programa rada za 2018./19. usvojen je jednoglasno.

**5**. U Izborno Povjerenstvo javili su se roditelji Dijana Kotroman - predsjednica , Tihomir Kapitan i Anita Gavranović, članovi. Za članove Školskog odbora javili su se sljedeći roditelji:

Klaudija Kralj, Petra Bergles, Roberta Habečić i Krešimir Nejašmić. Glasalo je 17 roditelja. Gda Klaudija Kralj dobila je 10 glasova, Petra Bergles 3 glasa, Roberta Habečić 0 glasova i Krešimir Nejašmić 4 glasa.

U Školski odmor iz reda roditelja imenuje se Klaudija Kralj.

6. Pod točkom pitanja i prijedlozi:

- uvođanje e-dnevnika u kojem će roditelji učenika moći svakodnevno odnosno redovito pratiti njihove rezultate te eventualne izostanke.

- na str. škole nalazi se i „KUTAK ZA RODITELJE“ , otvoren za sva pitanja i prijedloge roditelja učenika škole.

- u listopadu 2018. kreću natječaji za stipendije učenika srednjih škola, a obavijesti o istima mogu se osim na stranici škole, pratiti i u medijima. Sugerira se učenicima koji se obrazuju za deficitarna zvanja (mesari, pekari) da se svakako prijave.

- planirana je ( kod nekih već i odrađena) praksa u „Krašu“ te će učenicima biti plaćena naknada za rad.

- već od prosinca ove godine, učenici sa navršenih 16 god. mogu početi raditi preko Učeničkog servisa.

- 15.10.2018. povodom Dana škole ( službeni datum je 16.10.), planiran je jednodnevni izlet u Rijeku/Opatiju o kojem su svi učenici/roditelji obaviješteni, te se uplata za isti mora izvršiti najkasnije do 5. 10.2018. Izlet nije obavezan.

Sastanak je završen u 20,00 sati.

Zapisničar:

Morana Vukov